ካሜሮን ግብፅን በመርታት የአፍሪካ ዋንጫውን ለ5ተኛ ጊዜ አነሳች
ጥር 29፣ 2009
ካሜሮን ግብፅን በመርታት የአፍሪካ ዋንጫውን ለ5ኛ ጊዜ አነሳች።
ላለፉት ሶስት ሳምንታት በጋቦን ሊቨርቢሌ ሲካሄድ የሰበተው 31ኛው የጋቦኑ አፍሪካ ዋንጫ በካሜሮን አሸናፊነት ማሰረጊያውን አግኝቷል።
ካሜሮን ግብፅን 2 ለ1 በመርታት ዋንጫውን ለመውሰድ አስራ አምስት አመታትን ለመጠበቅ ተገዳለች።
ካሜሮንና ግብፅ ትላንት ምሽት ባካሄዱት የዋንጫ ትንቅንቅ ግብፅ በሞሃመድ ኤልኔኒ በ22ኛው ደቂቃ ቀዳሚ መሆን ብትችልም በአሸናፊነት መጨረስ የሚያስችላትን ውጤት ግን ይዛ ሳትወጣ ቀርታለች።
ካሜሮን ካኃላ ተነስታ በሁለተኛው አጋማሽ 59ኛው ደቂቃ ኒኮላስ ኑኩሉ አማካኝነት አቻ መሆን ችላለች።
ተቀይሮ የገባው ሌላኛው ካሜሮናዊ ቪንሰንት አቡበክር ደግሞ ለካሜሮንም ሆነ ለራሱ በ88ኛው ደቂቃ ታሪካዊ የተባለች ግብ ማስቆጠር በመቻሉ ባለድል ሆነዋል።
ካሜሮን የአፍሪካ ዋንጫውን በመውሰድ ታሪክ ከግብፅ በመቀጠል ሁለተኛ መሆን ያስቻላትን ውጤት ተቀዳጅታለች።
ካሜሮን ከግብፅ ጋር ለአፍሪካ ዋንጫ ፍፃሜ ሶስት ጊዜ ደርሳ ፈርኦኖቹን አሸንፋ ዋንጫውን ስትወስድ የአሁኑ የመጀመሪያዋ ነው።
ለዋንጫ ይደርሳሉ ተብለው ያልተገመቱት ካሜሮኖች ወሳኝ ተጨዋጮቻቸውን በጉዳት ሳያሰልፉ ጭምር በስተመጨረሻ ባለድል ሆነው ከሊቭርቢሌ ተመልሰዋል።
ግብፆቾ በተራቸው ለስምንተኛ ጊዜ ዋንጫ ለመውሰድ የነበራቸውን ጉጉት ሳይሳካ በባዶ እጃቸው ለመመለስ ተገደዋል።
ግብፆች ቀደመው እየመሩ በስተመጫረሻ ዋጋ ለመክፈል ተገደዋል።ካሜሮኖች በምሽቱ ጨዋታ በጨዋታም ቢሆን የበላይ ሆነው ነበር ያመሹት።
ምንጭ ፥ ቢቢሲ